ΑΠΟΦΑΣΗ ΤΟΥ ΠΡΩΤΟΔΙΚΕΙΟΥ (τέταρτο τμήμα)
της 21ης Ιανουαρίου 2004
Υπόθεση T-328/01
Tony Robinson
κατά
Ευρωπαϊκού Κοινοβουλίου
«Έκτακτος υπάλληλος – Προαγωγή στον βαθμό Α 3 – Προσωπικό της Κοινοβουλευτικής Ομάδας τoυ Κόμματος των Ευρωπαίων Σοσιαλιστών»
Πλήρες κείμενο στη γαλλική γλώσσα II - 0000
Αντικείμενο:      Αφενός, προσφυγή ακυρώσεως της αποφάσεως του Προεδρείου της Κοινοβουλευτικής Ομάδας του Κόμματος των Ευρωπαίων Σοσιαλιστών
στο Ευρωπαϊκό Κοινοβούλιο, η οποία ελήφθη κατά τη συνεδρίαση της εν λόγω ομάδας στις 6 και 7 Μαρτίου 2001, περί προαγωγής
δύο υπαλλήλων στον βαθμό Α 3 και, αφετέρου, αγωγή περί αποκαταστάσεως της ζημίας την οποία υπέστη ο προσφεύγων ενάγων ένεκα
της εν λόγω προαγωγής.
Aπόφαση:      H απόφαση του Προεδρείου της Κοινοβουλευτικής Ομάδας του Κόμματος των Ευρωπαίων Σοσιαλιστών στο Ευρωπαϊκό Κοινοβούλιο, η οποία
ελήφθη κατά τη συνεδρίαση της εν λόγω ομάδας στις 6 και 7 Μαρτίου 2001, περί προαγωγής της F. και του Μ. στον βαθμό Α 3 από
της 1ης Μαρτίου 2001 ακυρώνεται. Το Κοινοβούλιο καταδικάζεται στα δικαστικά έξοδα.
Περίληψη
1.     Υπάλληλοι – Προσφυγή – Έννομο συμφέρον – Προσφυγή κατά της αποφάσεως περί προαγωγής άλλου υπαλλήλου – Παραδεκτό
(Κανονισμός Υπηρεσιακής Καταστάσεως, άρθρο 91)
2.     Πράξεις των οργάνων – Εσωτερικές οδηγίες – Έννομες συνέπειες
3.     Υπάλληλοι – Έκτακτοι υπάλληλοι – Πρόσληψη – Εξουσία εκτιμήσεως της αρμόδιας για τη σύναψη των συμβάσεων προσλήψεως αρχής –
Όρια – Τήρηση των προϋποθέσεων της προσκλήσεως προς υποβολή υποψηφιοτήτων
(Κανονισμός Υπηρεσιακής Καταστάσεως, άρθρο 45 § 1)
4.     Υπάλληλοι – Έκτακτοι υπάλληλοι – Προαγωγή – Συγκριτική αξιολόγηση των προσόντων – Εξουσία εκτιμήσεως της διοικήσεως – Όρια
– Εσωτερική οδηγία θεσμικού οργάνου
(Κανονισμός Υπηρεσιακής Καταστάσεως των υπαλλήλων, άρθρο 45 § 1· εσωτερικές ρυθμίσεις του Ευρωπαϊκού Κοινοβουλίου περί προσλήψεως
των μονίμων και λοιπών υπαλλήλων και περί αλλαγής κατηγορίας ή κλάδου, άρθρο 10, πρώτη περίοδος)
5.     Υπάλληλοι – Προσφυγή – Αγωγή αποζημιώσεως – Ακύρωση της προσβαλλομένης παράνομης πράξεως – Προσήκουσα ικανοποίηση λόγω ηθικής
βλάβης
(Κανονισμός Υπηρεσιακής Καταστάσεως, άρθρο 91)
1.     Είναι μεν αληθές ότι ένας υπάλληλος δεν κέκτηται δικαίωμα προαγωγής δυνάμενο να διεκδικηθεί δικαστικώς, πλην όμως αυτός έχει
έννομο συμφέρον να αμφισβητήσει την απόφαση περί προαγωγής άλλου υπαλλήλου σε βαθμό τον οποίο δύναται να διεκδικήσει ο ίδιος
και κατά της οποίας υπέβαλε διοικητική ένσταση απορριφθείσα από την αρχή που είναι αρμόδια να συνάπτει τις συμβάσεις προσλήψεως.
(βλ. σκέψη 32)
2.     Τα θεσμικά όργανα υποχρεούνται να συμμορφώνονται προς τις εσωτερικές οδηγίες τις οποίες εξέδωσαν εξ οικείας βουλήσεως και
από τις οποίες δεν μπορούν να αποστούν χωρίς να διευκρινίζουν τους λόγους που τα έχουν οδηγήσει σε αυτό, επί ποινή παραβιάσεως
της αρχής της ίσης μεταχειρίσεως.
(βλ. σκέψη 50)
Παραπομπή: ΔΕΚ, 1 Δεκεμβρίου 1983, 190/82, Blomefield κατά Επιτροπής, Συλλογή 1983, σ. 3981, σκέψη 20· ΠΕΚ, 9 Ιουλίου 1997,
T 92/96, Monaco κατά Κοινοβουλίου, Συλλογή Υπ.Υπ. 1997, σ. I-A-195 και II 573, σκέψη 46· ΠΕΚ, 14 Ιουλίου 1997, Τ-123/95, Β
κατά Κοινοβουλίου, Συλλογή Υπ.Υπ. 1997, σ. Ι-Α-245 και ΙΙ-697, σκέψη 17
3.     Οι προϋποθέσεις, τις οποίες έθεσε με την πρόσκληση υποβολής υποψηφιοτήτων η αρμόδια για τη σύναψη συμβάσεων προσλήψεως αρχή,
επιβάλλονται σε αυτήν όπως ακριβώς η ανακοίνωση κενής θέσεως έχει σκοπό να καθορίσει το πλαίσιο νομιμότητας, υπό το πρίσμα
του οποίου η αρμόδια για τους διορισμούς αρχή θα προβεί στη συγκριτική αξιολόγηση των προσόντων των υποψηφίων που προβλέπει
το άρθρο 45, παράγραφος 1, του Κανονισμού Υπηρεσιακής Καταστάσεως.
(βλ. σκέψη 55)
Παραπομπή: ΠΕΚ, 20 Σεπτεμβρίου 2001, Τ-95/01, Coget κ.λπ. κατά Ελεγκτικού Συνεδρίου, Συλλογή Υπ.Υπ. 2001, σ. Ι-Α-91 και ΙΙ-879,
σκέψη 58· ΠΕΚ, 12 Δεκεμβρίου 2002, Τ-135/00, Morello κατά Επιτροπής, Συλλογή Υπ.Υπ. 2002, σ. Ι-Α-265 και ΙΙ-1313, σκέψη 64·
ΠΕΚ, 18 Σεπτεμβρίου 2003, Τ-73/01, Παππάς κατά Επιτροπής των Περιφερειών, που δεν έχει δημοσιευθεί ακόμη στη Συλλογή, σκέψη
54
4.     Παρά την ευρεία εξουσία εκτιμήσεως που έχει ως προς τη συγκριτική αξιολόγηση των προσόντων η αρμόδια για τη σύναψη συμβάσεων
προσλήψεως αρχή, αυτή δεν μπορεί να αγνοήσει τους κανόνες, τους οποίους το ίδιο το θεσμικό όργανο θέλησε να επιβάλει στον
εαυτό του, όπως αυτός που επιβάλλει εξέταση των εκθέσεων βαθμολογίας που καταρτίστηκαν για τους εκτάκτους υπαλλήλους, σύμφωνα
με το άρθρο 10, πρώτη περίοδος, των εσωτερικών ρυθμίσεων του Ευρωπαϊκού Κοινοβουλίου περί προσλήψεως των μονίμων και λοιπών
υπαλλήλων και περί αλλαγής κατηγορίας ή κλάδου, το οποίο παραπέμπει στο άρθρο 45, παράγραφος 1, του Κανονισμού Υπηρεσιακής
Καταστάσεως.
(βλ. σκέψη 73)
Παραπομπή: ΠΕΚ, 6 Ιουνίου 1996, Τ-262/94, Baiwir κατά Επιτροπής, Συλλογή Υπ.Υπ. 1996, σ. Ι-Α-257 και ΙΙ-739, σκέψη 66, και
την παρατιθέμενη νομολογία
5.     Η ακύρωση της προσβαλλομένης πράξεως δύναται να αποτελέσει, αυτή καθεαυτή, πρόσφορη και, κατ' αρχήν, επαρκή ανόρθωση κάθε
ηθικής βλάβης την οποία έχει ενδεχομένως υποστεί ο προσφεύγων-ενάγων, ιδίως αν η προσβαλλομένη απόφαση δεν περιελάμβανε αρνητική
αξιολόγηση των ικανοτήτων του, δυναμένη να τον προσβάλλει.
(βλ. σκέψη 79
Παραπομπή: ΔΕΚ, 7 Φεβρουαρίου 1990, C-343/87, Culin κατά Επιτροπής, Συλλογή 1990, σ. Ι-225, σκέψεις 25 έως 29· ΠΕΚ, 20 Σεπτεμβρίου
1990, Τ-37/89, Hanning κατά Κοινοβουλίου, Συλλογή 1990, σ. ΙΙ-463, σκέψη 83· ΠΕΚ, 26 Ιανουαρίου 1995, Τ-60/94, Pierrat κατά
Δικαστηρίου, Συλλογή Υπ.Υπ. 1995, σ. Ι-Α-23 και ΙΙ-77, σκέψη 62· ΠΕΚ, 25 Φεβρουαρίου 1999, Τ-282/97 και Τ-57/98, Giannini
κατά Επιτροπής, Συλλογή Υπ.Υπ. 1999, σ. Ι-Α-33 και ΙΙ-151, σκέψη 40